bluuebunny/crossref_metadata_2025 huggingface dataset:
Παραλλαγές εις την θέσιν και το μέγεθος του παρασυμπαθητικού γαγγλίου του οφθαλμού
Authors: Δημόπουλος Σταύρος
Published: January 2014

Η μελέτη αφορά 20 κόγχους από ανθρώπινα πτώματα με αντικείμενο τη θέση και το μέγεθος του παρασυμπαθητικού γαγγλίου του οφθαλμού. Μετρήθηκε το μέγεθος του παρασυμπαθητικού γαγγλίου και οι αποστάσεις του από τους παρακείμενους ανατομικούς σχηματισμούς και προέκυψαν τα ακόλουθα αποτελέσματα: 1) Η μέση απόσταση μεταξύ του παρασυμπαθητικού γαγγλίου και της οπίσθιας επιφάνειας του οφθαλμικού βολβού ευρέθη 13,95 mm με σταθερή απόκλιση 2,41 mm. Ο συντελεστής μεταβολής υπολογίστηκε 17,27%. 2) Η μέση απόσταση μεταξύ του παρασυμπαθητικού γαγγλίου και του οπτικού νεύρου υπολογίστηκε 2,86mm με σταθερή απόκλιση 0,17mm. Ο συντελεστής μεταβολής υπολογίστηκε 5,94%. 3) Η μέση απόσταση μεταξύ του παρασυμπαθητικού γαγγλίου και του δακτυλίου του Zinn ευρέθη 24,2 mm με σταθερή απόκλιση 1,90 mm. Ο συντελεστής μεταβολής υπολογίστηκε 7,85%. 4) Η μέση απόσταση μεταξύ του παρασυμπαθητικού γαγγλίου και της οφθαλμικής αρτηρίας ευρέθη 6,30 mm με σταθερή απόκλιση 1,45 mm. Ο συντελεστής μεταβολής υπολογίστηκε 23,01%. 5) Η μέση τιμή του μεγέθους του παρασυμπαθητικού γαγγλίου του οφθαλμού υπολογίστηκε σε 2,95 mm με σταθερή απόκλιση 0,153 mm. Ο συντελεστής μεταβολής υπολογίστηκε 5,18%. Διαπιστώνεται ότι η θέση του γαγγλίου είναι σταθερή σε σχέση με το οπτικό νεύρο και το δακτύλιο του Zinn και βρίσκεται στην κορυφή του οφθαλμικού κόγχου μεταξύ του οπτικού νεύρου, της οφθαλμικής αρτηρίας και του έξω ορθού μυός. Η απόσταση του γαγγλίου από το βολβό και την οφθαλμική αρτηρία κρίνονται λιγότερο σταθερές. Το μέγεθος του γαγγλίου βάσει των μετρήσεων προκύπτει ότι είναι σταθερό. Αναφέρονται στην βιβλιογραφία ποικιλίες στο σχήμα και τις ρίζες του γαγγλίου. Στην παρούσα μελέτη το γάγγλιο είχε σχήμα ανώμαλο ωοειδές (18 περιπτώσεις) ή κυλινδρικό (2) περιπτώσεις. Η κινητική ρίζα του γαγγλίου (παρασυμπαθητική οδός ) βρέθηκε σε όλες τις περιπτώσεις και συνοδευόταν με τον κλάδο του κοινού κινητικού που νευρώνει τον κάτω λοξό μυ. Η αισθητική ρίζα βρέθηκε σε 19 περιπτώσεις και ήταν συνδεδεμένη με το οφθαλμορινικό νεύρο. Η συμπαθητική ρίζα αναγνωρίστηκε σε 18 περιπτώσεις. Σε 16 εφέρετο με το πλέγμα της έσω καρωτίδας και σε 2 περιπτώσεις εκφυόταν από το πλέγμα πέριξ της οφθαλμικής αρτηρίας. Βραχέα ακτινοειδή αναγνωρίστηκαν σε όλες τις περιπτώσεις, εκφύονταν από το πρόσθιο τμήμα του γαγγλίου και εισέρχονταν στο βολβό, κοντά στην έξοδο του οπτικού νεύρου. Τα αποτελέσματα συγκρίνονται με τα δεδομένα άλλων ερευνητών.21,38 Σύμφωνα με τα αποτελέσματα της παρούσας μελέτης η θέση και το μέγεθος του γαγγλίου μπορούν να θεωρηθούν σταθερά με μικρές παραλλαγές που δεν αλλοιώνουν τον ανατομικό χαρακτήρα του. Υπάρχουν όμως παραλλαγές στις ρίζες και τις συνδέσεις του γαγγλίου.
Συμβολή στην κατάτμηση εικόνας και στην κωδικοποίηση ολοκληρωτικής εικόνας
Authors: Κονταξάκης Ιωάννης
Published: January 2014

Σε αυτή τη διδακτορική διατριβή μελετώνται και αναπτύσσονται τεχνικές κατάτμησης εικόνων με βάση την υφή του περιεχομένου τους χωρίς επίβλεψη και χωρίς εκπαίδευση του συστήματος. Αρχικά θεωρούνται τα φίλτρα κυματιδίων ως το μέσο εξαγωγής χαρακτηριστικών διανυσμάτων. Αναλύεται η κατασκευή τους και οι βασικές ιδιότητες διαχωρισμού του φάσματος των αναλυόμενων εικόνων. Στη συνέχεια εξετάζονται τα αποτελέσματα της ανάλυσης κατεύθυνσης για την εξαγωγή των χαρακτηριστικών. Μελετάται η κατασκευή των κατευθυντικών φίλτρων και τονίζεται η διαφορετική κατάτμηση του φάσματος των εικόνων που προκύπτει με την ανάλυση κατεύθυνσης. Μετά την εξαγωγή χαρακτηριστικών γίνεται θεώρηση πιθανών τρόπων μείωσης των παραγόμενων χαρακτηριστικών διατηρώντας παράλληλα αμετάβλητη τη διαχωρισιμότητα των εικόνων, όπως αυτή περιγράφεται από κατάλληλα επιλεγμένο κριτήριο. Η διατριβή συνεχίζει με τη μελέτη γνωστών τεχνικών ομαδοποίησης αλλά και της ενσωμάτωσής τους στη διαδικασία αυτόματου διαχωρισμού. Παρουσιάζονται ερευνητικές εφαρμογές στις οποίες αναδεικνύεται η συμβολή αυτής της διατριβής, και τέλος, προτείνεται τρόπος σάρωσης για την αποτελεσματική κωδικοποίηση συστοιχίας ολοκληρωτικών εικόνων.
Ψυχοφυσική και νευροφυσιολογική μελέτη της αναπαράστασης του δισδιάστατου χώρου στον πίθηκο rhesus
Authors: Κάττουλας Εμμανουήλ
Published: January 2014

Είναι βιβλιογραφικά τεκμηριωμένη η επίδραση των σακκαδικών στα χαρακτηριστικά των συνοδών κινήσεων του άνω άκρου. Πολύ λιγότερα δεδομένα έχουμε σχετικά με την αντίστροφη επίδραση, αυτή των κινήσεων του άνω άκρου στις σακκαδικές που έχουν ήδη ολοκληρωθεί.. Στην παρούσα διατριβή μελετήσαμε το λανθάνοντα χρόνο, τη διάρκεια, το συστηματικό σφάλμα και το σφάλμα διασποράς των σακκαδικών σε δύο ενήλικα πρωτεύοντα (πιθήκοι Rhesus) όταν εκτελούν απλές σακκαδικές ή σακκαδικές συνοδευόμενες από κινήσεις στόχευσης του άνω άκρου προς απομνημονευμένους στόχους. Στη συνέχεια συγκρίναμε αυτά τα χαρακτηριστικά στις δύο δοκιμασίες. Όσον αφορά το λανθάνοντα χρόνο και τη διάρκεια των σακκαδικών, διαπιστώσαμε ότι διαφέρουν στατιστικά σημαντικά, με τις σακκαδικές που συνοδεύουν κινήσεις άνω άκρων να έχουν σημαντικά μικρότερο λανθάνοντα χρόνο και διάρκεια. Ομοίως, διαφέρει το συστηματικό σφάλμα των σακκαδικών ανάμεσα στις δύο δοκιμασίες, ενώι η τελική θέση των σακκαδικών στη δοκιμασία στόχευσης σχετίζεται με την αντίστοιχη τελική θέση των κινήσεων του άνω άκρου. Αντιθέτα, η διαφορά του σφάλματος διασποράς των σακκαδικών ανάμεσα στις δύο δοκιμασίες και η συσχέτιση της διασποράς των τελικών θέσεων των κινήσεων στόχευσης με αυτή των σακκαδικών είναι πολύ μικρότερη και σε αρκετές από τις περιπτώσεις που μελετήθηκαν μη σημαντική. Όλα τα ευρήματα που περιγράφησαν ήταν κοινά και για τα δύο υποκείμενα, για κινήσεις τόσο με το δεξί όσο και με το αριστερό χέρι και για συνθήκη καθυστέρησης 0 ή 3 δευτερολέπτων ανάμεσα στην εξαφάνιση του στόχου της κίνησης και την έναρξη αυτής. Τα δεδομένα αυτά προσφέρουν σαφείς ενδείξεις σχετικά με την επίδραση των σημάτων κωδικοποίησης της κίνησης του άνω άκρου στα αντίστοιχα σήματα κωδικοποίησης της σακκαδικής σε ένα αρχικό στάδιο προγραμματισμού της κίνησης. Σε συμφωνία με αυτά τα ευρήματα συζητούνται υποθέσεις σχετικά με το πιθανό νευρωνικό υπόστρωμα αυτής της επίδρασης.
Συμβολή στην αρχιτεκτονική προσαρμοστικού συστήματος ασύγχρονης μάθησης στο διαδίκτυο
Authors: Μπότσιος Σωτήριος
Published: January 2014

Η παρούσα διδακτορική εργασία κινείται στο χώρο που δημιουργείται από την τομή των επιστημών της εκπαίδευσης τεχνολογίας και της τεχνητής νοημοσύνης. Ειδικότερα, μπορεί κάποιος να πει ότι οι προσπάθειες στον ερευνητικό αυτό χώρο επικεντρώνονται στην εφαρμογή μεθόδων τεχνητής νοημοσύνης σε διαδικασίες και πορίσματα που προέρχονται από τις επιστήμες της εκπαίδευσης. Κεντρικός ερευνητικός στόχος υπήρξε η κατασκευή και πρόταση στην ερευνητική κοινότητα μιας αρχιτεκτονικής για τη δόμηση ασύγχρονων υπερμεσικών και προσαρμοστικών συστημάτων εκπαίδευσης. Η αρχιτεκτονική αποτελεί σύνθεση των βασικών αρχών του επιστημονικού αυτού κλάδου, καθιερωμένων πρακτικών και πρόσφατων ερευνητικών προσπαθειών. Αξίζει να σημειωθεί ότι η αρχιτεκτονική σχεδιάστηκε με γνώμονα την υποστήριξη διεθνών προτύπων. Εκτός από την αρχιτεκτονική αυτή καθ’ αυτή, δοσμένη με τη μορφή δομικών στοιχείων, τα οποία μπορούν να αναπτυχθούν ανεξάρτητα, επιχειρήθηκε η προσέγγιση κάποιων τέτοιων στοιχείων. Ποιο συγκεκριμένα, η έρευνα επικεντρώθηκε στην περιοχή της αναγνώρισης του μαθήτυπου των χρηστών με δύο μεθόδους. Η πρώτη μέθοδος στηρίζεται σε ένα έμπειρο πιθανοκρατικό δίκτυο, ώστε να αξιοποιείται η συσσωρευμένη γνώση από αναγνωρίσεις χρηστών που έχουν ήδη χρησιμοποιήσει το σύστημα. Η δεύτερη μέθοδος, βασισμένη σε έναν ασαφή γνωσιακό χάρτη, επιτρέπει στον εκπαιδευτή-δάσκαλο να παρεμβαίνει στις παραμέτρους του, τροποποιώντας κατά βούληση τα αποτελέσματα της διάγνωσης. Τέλος, προτάθηκε στην επιστημονική κοινότητα η ιδέα του εικονικού συμμαθητή που θα «συνεργάζεται» με τον πραγματικό μαθητή στο περιβάλλον ενός ασύγχρονου υπερμεσικού και προσαρμοστικού συστήματος εκπαίδευσης. Η διατριβή αποτελείται από δύο μέρη. Στο πρώτο παρουσιάζεται μια επισκόπηση των αρχών, τεχνολογιών και της πρόσφατης έρευνας σχετικά με τα αντικείμενα που θα μας απασχολήσουν στο δεύτερο μέρος. Στο iv δεύτερο μέρος παρουσιάζεται το ερευνητικό έργο που επιτελέστηκε, στο οποίο έγινε σύντομη αναφορά παραπάνω
Μελέτη συµπλόκων των στοιχείων χαλκού, µολυβδαινίου και κοβαλτίου µε χηλικούς υποκαταστάτες. Εφαρµογή στη θεραπεία και τη διάγνωση
Authors: Λίτος Χαράλαμπος
Published: January 2014

Το αντικείµενο της διδακτορικής διατριβής αφορά τη µελέτη συµπλόκων ενώσεων των στοιχείων µεταπτώσεως χαλκού, µολυβδαινίου και κοβαλτίου µε χηλικούς υποκαταστάτες µόρια βιολογικής και φαρµακολογικής σηµασίας. Συγκεκριµένα, µελετάται η αντίδραση σε υδατικά διαλύµατα, η µέθοδος παρασκευής και η ταυτοποίηση συµπλόκων ενώσεων των στοιχείων χαλκού, µολυβδαινίου και κοβαλτίου µε τους υποκαταστάτες 3,4-, 2,3- και 2,5-διυδρόξυ-βενζοϊκά οξέα (DHBAs), L-καρνιτίνη, ασκορβικό οξύ (AscA) και 2,3-διυδρόξυ-πυριδίνη (2,3-DHP). Κοινή χηµική ιδιότητα των µορίων αυτών είναι ότι σχηµατίζουν χηλικά σύµπλοκα, µε Ο-/Ο- ή Ν-/Ο- ως άτοµα δότες, τα οποία µπορούν να χρησιµοποιηθούν ως µοντέλα για την µελέτη βιολογικών κύκλων (ενζυµατικών κ.λ.π.). Οι υποκαταστάτες αυτοί είναι σηµαντικοί µεταβολίτες, εµπλέκονται σε βιολογικές διεργασίες και έχουν φαρµακολογικές εφαρµογές. Τα προαναφερθέντα δε στοιχεία µετάπτωσης είναι απαραίτητα για τον άνθρωπο και τα φυτά, συµµετέχοντας σε πολλές βιολογικές δράσεις όπως η ενεργοποίηση του οξυγόνου. Το µολυβδαίνιο σχηµατίζει µονοµερή, ολιγοµερή ή πολυµερή σύµπλοκα αναλόγως των συνθηκών σύνθεσης. Τελευταία, το ενδιαφέρον έχει εντοπιστεί στα πολυόξο-µολυβδαινικά σύµπλοκα λόγω των πολλών πιθανών εφαρµογών τους σε τοµείς όπως η κατάλυση, τα νέα υλικά και η φαρµακευτική χηµεία (δοκιµάζονται ως αντικαρκινικά, αντιδιαβητικά και αντιϊκά φάρµακα). Κατά την µελέτη της αντίδρασης του µολυβδαινίου (VI) µε κατεχολικά παράγωγα σε όξινα υδατικά διαλύµατα, παρασκευάστηκε και χαρακτηρίστηκε σύµπλοκο του µετάλλου µε τον υποκαταστάτη 2,3-διυδρόξυ-βενζοικό οξύ, το οποίο έχει τύπο (PPh4)2[Mo2O5(2,3-DHBA)2(ΟΗ)2]. Η παρουσία οξυγόνου ευννοεί το σχηµατισµό συµπλόκων µε συµπλεγµένη ηµικινόνη, ενώ η οµάδα Μο2Ο5 2+ αποτελεί γέφυρα µεταξύ των ηµικινονικών ριζών επιτρέποντας την αλληλεπίδραση του ηλεκτρονικού φορτίου. Από διάλυµα µεγαλυτέρου pH χαρακτηρίστηκε µε κρυσταλλογραφία ακτίνων Χ µονοµερές σύµπλοκο, µε τύπο (PPh4)2MoO2(2,3-DHBA)2. Επίσης, µελετήθηκε σε υδατικό διάλυµα, η αντίδραση του 3,4-DHBA µε το ΜοΟ4 2-, απουσία ή παρουσία AscA. Η αποµόνωση στερεών σε διάφορα στάδια της αντίδρασης συνέβαλε
Αδρενεργική παρέμβαση στην ανοσολογική απόκριση υγιών εθελοντών
Authors: Παπανδρέου Βασιλική
Published: January 2014

Σε αυτή τη μελέτη διερευνήσαμε την επίδραση της δοβουταμίνης και της νορεπινεφρίνης στην ανοσολογική απάντηση ολικού αίματος που λήφθηκε από 10 άρρενες υγιείς εθελοντές μετά από διέγερση με LPS. Οι υγιεις εθελοντές ήταν μόνιμοι κάτοικοι Αθηνών μέσου όρου ηλικίας 33.6 ± 1.5 ετών. Λήφθηκε πλήρες ιστορικό και διενεργήθηκε πλήρης βιοχημικός και αιματολογικός έλεγχος καθώς επίσης και ηλεκτροκαρδιογράφημα. Ακολουθήθηκε συγκεκριμένο πρωτόκολλο, το οποίο περιλάμβανε τη λήψη περιφερικού φλεβικού αίματος στις 8 προ μεσημβρίας, στη συνέχεια εγκλιματισμός των δειγμάτων για μία ώρα σε θερμοκρασία δωματίου και προσθήκη σταθεροποιητικών και καλλιεργητικών μέσων για τα κύτταρα. Κατόπιν μέρος των δειγμάτων επωάστηκε για τέσσερις ώρες σε θερμοκρασία 37o C σε περιβάλλον κορεσμένο σε 5% CO2 και προστέθηκε LPS σε δόση 500 ng/ml. Στη συνέχεια στα δείγματα προστέθηκε δοβουταμίνη ή νορεπινεφρίνη σε συγκεντρώσεις 10-4, 10-5 και 10-6 Μ και σε ορισμένα δείγματα προστέθηκε ο β1 αδρενεργικός αναστολέας μετοπρολόλη σε συγκέντρωση 10-5 Μ. Ακολούθησε φυγοκέντρηση (1800 rpm, 5 min). Κατόπιν συγκεντρώθηκε το υπερκείμενο υγρό, το οποίο αποθηκεύτηκε σε θερμοκρασία - 20o C. Η απελευθέρωση των κυτταροκινών εκτιμήθηκε με την ανοσοενζυμική μέθοδο ELISA. Βρέθηκε ότι η χορηγηση δοβουταμίνης και νορεπινεφρίνης στη δόση που χορηγήσαμε (10-4Μ, 10-5Μ και 10-6Μ) μειώνουν σε στατιστικά σημαντικό βαθμό (p<0.05) την απελευθέρωση TNF-α και IL-6 κατά δοσοεξαρτώμενο τρόπο. Συγκεκριμένα, η μεγαλύτερη καταστολή της απελευθέρωσης παρατηρείται στις μεγαλύτερες συγκεντρώσεις των κατεχολαμινών. Επίσης βρέθηκε ότι η χορήγηση β1 αδρενεργικού αναστολέα (μετοπρολόλης) στη δόση που χρησιμοποιήσαμε (10-5Μ) προκαλεί μερική αναστολή της μειωμένης παραγωγής των προφλεγμονωδών κυτταροκινών, οπότε το φαινόμενο συσχετίστηκε με β1 αδρενεργικό μηχανισμό δράσης. Δεν παρατηρήθηκε στατιστικά σημαντική διαφορά ανάμεσα στην επίδραση των δύο ουσιών Δεν παρατηρήθηκε στατιστικά σημαντική διαφοροποίηση του αριθμού των υποδοχέων μετά από την επίδραση με δοβουταμίνη και νορεπινεφρίνη στις συγκεντρώσεις που χορηγήσαμε (10-4, 10-5 και 10-6 Μ). Συμπερασματικά, από την παρούσα μελέτη προκύπτει ότι η χορήγηση των κατεχολαμινών δοβουταμίνη και νορεπινεφρίνη μειώνει την απελευθέρωση των TNF-α και IL-6 (προφλεγμονώδεις κυτταροκίνες) μετά από ex vivo διέγερση ολικού αίματος με LPS. Η επίδραση αυτή αναστρέφεται με τη χορήγηση του β1 αδρενεργικού αναστολέα μετοπρολόλη.
Χαρακτηρισμός των ινοβλαστών του ανθρώπινου περιρριζίου και η επίδραση του tgf-β και της 17-β οιστραδιόλης στον πολλαπλασιασμό τους
Authors: Λαγού Άννα
Published: January 2014

Periodontal ligament cells concern a mixed heterogeneous cellular population that consists mainly of fibroblasts of mesenchymal origin. Subpopulations of those fibroblasts present osteoblastic characteristics and have the capacity to proliferate, migrate and produce more differentiated cells that can synthesize bone, cementum and the extracellular matrix of the periodontal ligament. Since the above mentioned processes are the bases of the remodeling and healing in the periodontal tissues, the study of the growth factors and hormones that may activate the biological mechanisms which promote the proliferation, the chemotaxis and the differentiation of the periodontal ligament cells is of great importance. However, the heterogeneity of the cellular population that may be isolated from the human periodontal ligament complicates the interpretation of the results of different studies, and necessitates the characterization of the periodontal ligament-isolated cells that may be used in any kind of study. The purpose of this study concerns the characterization of cells isolated from the human periodontal ligament was identified according to their mesenchymal origin and their fibroblastic and osteoblastic phenotype as well as the in vitro study of the effect of17-β estradiol and TGF-β1 on their proliferation. Three healthy premolars were extracted for orthodontic reasons from three adults and cells were isolated from their periodontal ligament. The mesenchymal origin of these cells was identified immunohistochemically by the detection of vimentin, their fibroblastic phenotype was estimated based on their morphology and the immunohistochemical detection of alpha-smooth muscle actin while their osteoblastic phenotype was identified on day four by measuring the alkaline phosphatase activity and by the quantitative determination of osteocalcin. Furthermore, the effect of 1ng/mL and 25ng/mL TGF-β1 ,as well as the effect of 1nM and 100nM 17-β estradiol on the proliferation of human periodontal ligament cells were tested at 48 and 72 hours. Cellular proliferation was estimated by counting the number of viable cells with the Neubauer hematocytometer after colorization of the cells with Trypan blue. Student’s t-test (p-value<0.05) for independent samples was applied for the comparison of the cell number within the groups between 48 and 72 hours while one way ANOVA(p-value<0.05) was performed for the comparison of the cell number between groups at 48 and 72 hours. The results of this study show that a)cells isolated from the human periodontal ligament are fibroblasts of mesenchymal origin that express osteoblastic phenotype, b) the transforming growth factor-beta1(TGF-β1) increases the proliferation of human periodontal ligament cells in a dose- and time-dependent manner, and the17-β estradiol increases, as well, the cellular proliferation in a dose-dependent manner.
Μη γραμμικές ακουστικές τεχνικές διάγνωσης
Authors: Ζαχαρίας Κωνσταντίνος
Published: January 2014

Σκοπός της διατριβής ήταν η μελέτη των μη γραμμικών ακουστικών φαινόμενων και η εφαρμογή τους στην ανίχνευση βλαβών σε κατασκευές όπως δοκούς, ράβδους και πλάκες, καθώς επίσης και μικρορωγμών σε ανθρώπινο οστό. Συγκεκριμένα, μελετήθηκαν μη γραμμικά φαινόμενα ενδοδιαμόρφωσης κατά την διάδοση κυμάτων σε υλικά καθώς και οι μηχανισμοί δημιουργίας τους, όπως η μη γραμμική ελαστικότητα, οι μη γραμμικές απώλειες και η υστέρηση.
Ανάκτηση πληροφοριών και εξόρυξη δεδομένων για εξατομίκευση υπηρεσιών παγκόσμιου ιστού
Authors: Συμεωνίδης Παναγιώτης
Published: January 2014

Η παρούσα διατριβή μελετά και προτείνει μεθόδους για παροχή προτάσεων εξατομικευμένων σε χρήστες δικτύων τόπων. Οι τεχνικές που εφαρμόζονται είναι από το χώρο της ανάκτησης πληροφοριών και εξόρυξης δεδομένων παγκόσμιου ιστού.
Ανάπτυξη συστήματος λήψεως αποφάσεων για την προστασία των δασών και του φυσικού περιβάλλοντος από ανθρωπογενείς κινδύνους
Authors: Ιωάννου Κωνσταντίνος
Published: January 2014

Σκοπός της εργασίας αυτής είναι η ανάπτυξη ενός συστήματος λήψεως αποφάσεων το οποίο θα υποβοηθά τους ανθρώπους στην προστασία των δασών και του φυσικού περιβάλλοντος από ανθρωπογενείς κινδύνους. Συγκεκριμένα η παρούσα εφαρμογή αναπτύχθηκε για την μελέτη μιας περιοχής η οποία έχει υποστεί τις καταστροφικές συνέπειες μιας πυρκαγιάς. Για το σκοπό αυτό η εφαρμογή αναπτύχθηκε έχοντας μια αρθρωτή δομή, η οποία προσδίδει ευελιξία στην μελλοντική ανάπτυξη της προκειμένου να υποστηρίζει και άλλες μορφές φυσικών καταστροφών. Για την μελέτη της περιοχής η εφαρμογή υποστηρίζει την επισκόπηση της περιοχής με την χρήση έτοιμων χαρτών, και την ακόλουθή δημιουργία ψηφιακών χαρτών οι οποίοι παρέχουν στον χρήστη γεωγραφικές πληροφορίες για την περιοχή. Επιπρόσθετα γίνεται ανάλυση εδαφολογικών, δεδομένων, μετεωρολογικών δεδομένων, δασοκομικών δεδομένων, δεδομένων διάβρωσης, τοπογραφικών δεδομένων και φυσιολογικών δεδομένων. Τα αποτελέσματα προβάλλονται στον χρήστη υπό την μορφή πίνακα ο οποίος προτείνει τα είδη τα οποία μπορούν να χρησιμοποιηθούν για την αναδάσωση της περιοχής. Επιπρόσθετα η εφαρμογή εντοπίζει τιμές δεδομένων εκτός φυσιολογικών ορίων και ενημερώνει τον χρήστη για το πρόβλημα προκειμένου αυτός να υλοποιήσει εργασίες αποκατάστασης. Τέλος στα δεδομένα αντιστοιχίζονται συντελεστές βαρύτητας και βάση αυτών πραγματοποιείται αξιολόγηση των συνθηκών οι οποίες επικρατούν στην περιοχή καθώς και δημιουργία υποθετικών σεναρίων. Για την ανάπτυξη της εφαρμογής έγινε χρήση της αντικειμενοστραφούς γλώσσας προγραμματισμού Visual C#, η οποία είναι ενσωματωμένη στο πακέτο Visual Studio 2005, βάσεων δεδομένων υλοποιημένων με την Microsoft Access και διασυνδεμένων με το ΣΛΑ, επίσης πραγματοποιήθηκαν υπολογισμοί εύρεσης εμβαδού εκτάσεων με την χρήση του Microsoft Excel, το οποίο είναι επίσης διασυνδεμένο με το ΣΛΑ. Για την ανάπτυξη του χαρτογραφικού υπόβαθρου της εφαρμογής έγινε χρήση του SDK (Software Developers Kit) ESRI MapObjects, το οποίο υποστηρίζει την δημιουργία επιπέδων πληροφορίας (Layers) και την διαχείριση αυτών από τον χρήστη. Οι χάρτες οι οποίοι δημιουργούνται είναι συμβατοί με την εφαρμογή ESRI ArcView. Τέλος η εξαγωγή των συντελεστών βαρύτητας έγινε με την χρήση της Analytical Hierarchy Process (A.H.P)
Εκτιμητές τύπου Strawderman για παραμέτρους κλίμακας
Authors: Μπομποτάς Παναγιώτης
Published: January 2014

This PhD thesis deals with the study of the problem of point estimation of a scale parameter from the decision theoretic point of view. Chapter 1 contains an overview of the problem of point estimation of a scale parameter from the decision theoretic point of view as well as a concise presentation of the results of this thesis per chapter. In Chapter 2, some basic notions and definitions are given and, for the sake of completeness, relative known results about improved estimators of scale parameters and ratio of scale parameters are presented. All the results of the remaining chapters are new. In Chapter 3, Strawderman’s (1974) result for estimating the variance of a normal distribution is extended to estimating a general scale parameter in the presence of a nuisance parameter under both quadratic and entropy losses. Application of this general result to the exponential distribution gives new sufficient conditions, i.e., different from those available in the literature, for improving upon the best affine equivariant estimator. Also, new classes of estimators satisfying the above conditions are constructed. In Chapter 4, Strawderman’s (1974) result for estimating the variance of a normal distribution is extended to estimating the reciprocal of a general scale parameter in the presence of a nuisance parameter under both quadratic and entropy losses. The results are analogous to those of Chapter 3. In addition to their own value, the results of this chapter – as well as those of Chapter 3 – are also useful (essentially, necessary) for the construction of Strawderman (1974)type estimators for the ratio of scale parameters of two independent populations, which is studied in the next two chapters. In Chapter 5, new classes of improved, Strawderman (1974)type, estimators for the ratio of the variances, ?2 2=?2 1, of two normal populations are constructed under both quadratic and entropy losses. The method of proof is not the typical one for this kind of problem which requires a twosample extension of respective onesample arguments. In contrast, the methodology of Iliopoulos and Kourouklis (1999) is applied which reduces the twosample problem of estimating ?2 2=?2 1 to two onesample problems, namely, one of estimating ?2 2 and another of estimating 1=?2 1. In Chapter 6, new classes of improved, Strawderman (1974)type, estimators for the ratio of the scale parameters of two exponential distributions are constructed. The results are analogous to those of Chapter 5. Finally, the thesis is completed with the Appendix which provides auxiliary results
Αποτίμηση εξωτερικών επιδράσεων της γεωργίας στην κοιλάδα του ποταμού Στρυμόνα
Authors: Ράγκος Αθανάσιος
Published: January 2014

Οι εξωτερικές επιδράσεις αποτελούν εγγενές φαινόμενο της γεωργίας. Πρόκειται για μη εμπορεύσιμες εκροές οι οποίες επηρεάζουν το περιβάλλον, την αγροτική ανάπτυξη και την ασφάλεια των τροφίμων. Η παραγωγή εξωτερικών επιδράσεων από τη γεωργία συνιστά την πολυλειτουργικότητά της. Σκοπός αυτής της διδακτορικής διατριβής είναι η αποτίμηση ορισμένων από τις εξωτερικές επιδράσεις της γεωργίας στην κοιλάδα του ποταμού Στρυμόνα. Η αποτίμηση στηρίζεται στη μέθοδο του πειράματος επιλογής με την οποία καταγράφονται οι προτιμήσεις των κατοίκων της περιοχής για τρία χαρακτηριστικά της πολυλειτουργικότητας. Πρόκειται για τις εξωτερικές επιδράσεις της γεωργίας στο περιβάλλον και ιδιαίτερα στους υδατικούς πόρους, την αποδέσμευση εργασίας από τη γεωργία για την ανάπτυξη δραστηριοτήτων όπως η διατήρηση του γεωργικού τοπίου και της γεωργικής πολιτιστικής κληρονομιάς, και τις αξίες του γεωργικού επαγγέλματος, που αντανακλώνται στην επιδίωξη για υψηλότερα εισοδήματα στον τομέα, που θα διασφαλίσουν τη συνέχισή του. Η επίτευξη αυτών των στόχων διερευνάται στα πλαίσια ενός σεναρίου εκτατικοποίησης της γεωργίας, με την ίδρυση ενός κοινωφελούς τοπικού Οργανισμού που θα την επιβλέπει. Οι δυνατότητες μιας τέτοιας εκτατικοποίησης διερευνώνται με τη μέθοδο του παραμετρικού προγραμματισμού από την οποία προκύπτει ότι η υποκατάσταση εντατικών καλλιεργειών από εκτατικότερες συνεπάγεται μείωση των πιέσεων της γεωργίας στο οικοσύστημα και αύξηση των εισοδημάτων, αλλά θα επιφέρει μείωση της απασχόλησης στον τομέα. Τα αποτελέσματα του πειράματος επιλογής φανερώνουν την ετερογένεια των προτιμήσεων ως προς αυτά τα χαρακτηριστικά και αποκαλύπτουν πως η πλειοψηφία των κατοίκων είναι διατεθειμένη να πληρώσει 5,92€ για τη μείωση της χρήσης αγροχημικών κατά 1%, 0,09€ για την επανεκπαίδευση ενός γεωργού, ώστε να απασχοληθεί στην ανάδειξη της γεωργικής πολιτιστικής κληρονομιάς και του γεωργικού τοπίου και 5,77€ για την αύξηση του μέσου γεωργικού εισοδήματος κατά 1%, ως κίνητρο συνέχισης της άσκησης της γεωργίας στην περιοχή. Οι εκτιμήσεις αυτές αξιοποιούνται στον υπολογισμό των ωφελειών από την εκτατικοποίηση της γεωργίας. Η αντιπαραβολή τους με τις αντίστοιχες εισοδηματικές απώλειες φανερώνει ένα καθαρό κοινωνικό πλεόνασμα που οφείλεται στις αξίες που αποδίδει η κοινωνία στην επικράτηση μιας γεωργίας χαμηλών αγροχημικών εισροών, στα πολιτιστικά και φυσικά χαρακτηριστικά που διαμορφώνει η γεωργία και στο ίδιο το γεωργικό επάγγελμα.
Ποιοτική και ποσοτική σύγκριση ανελαστικών - ασαφούς λογικής αλγορίθμων ταξινόμησης για τη διάκριση βιοφυσικών στοιχείων με τη χρήση δορυφορικών εικόνων
Authors: Τοπάλογλου Χαράλαμπος
Published: January 2014

Ο σκοπός της παρούσας διατριβής ήταν η μελέτη ανελαστικών και ελαστικών μεθόδων για την ταξινόμηση βιοφυσικών στοιχείων μίας οικολογικά ευαίσθητης περιοχής με δορυφορικά δεδομένα όπου το αποτέλεσμα της ταξινόμησης χρησιμοποιήθηκε για την ανάπτυξη νέων περιβαλλοντικών χωρικών δεικτών σύμφωνα με το μοντέλο DPSIR που προτείνει η Ευρωπαϊκή Υπηρεσία Περιβάλλοντος. Ειδικότερα, χρησιμοποιήθηκαν τέσσερις αλγόριθμοι ταξινόμησης που ανήκουν σε διαφορετική κατηγορία ταξινομητών ως προς την απόφαση που παίρνουν για την ταξινόμηση των εικονοστοιχείων (ανελαστικοί - ασαφούς λογικής) και ως προς τον τρόπο εκπαίδευσή τους (παραμετρικοί - μη παραμετρικοί), και εξετάσθηκε η ποσοτική και η ποιοτική τους ακρίβεια. Συγκεκριμένα, μετρήθηκε η ποσοτική ακρίβεια με τη χρήση του πίνακα λαθών (Confusion Matrix), από δεδομένα αναφοράς που συλλέχθηκαν με εργασία πεδίου. Επίσης, για την ποιοτική τους ακρίβεια προτάθηκε η χρησιμοποίηση ενός τροποποιημένου δείκτη τοπίου, του Shannon Evenness’ Index, ο οποίος συνέβαλλε στην εκτίμηση της ομοιομορφίας της ταξινόμησης μέσα στα αγροτεμάχια της αγροτικής ζώνης της περιοχής μελέτης. Η έρευνα έδειξε ότι τα συγκριτικά καλύτερα αποτελέσματα έδωσε το ασαφές νευρωνικό δίκτυο SONeFMUC (Self-Organized Neuro Fuzzy Multistage Classifier), όπου ο παραγόμενος θεματικός χάρτης χρησιμοποιήθηκε για τον υπολογισμό δεικτών πίεσης και κατάστασης. Συγκεκριμένα αναπτύχθηκαν τρεις δείκτες πίεσης: Ο δείκτης άρδευσης Ι.P.I, λίπανσης F.P.I. και οικιστικής ανάπτυξης U.P.I. Ένα καινοτόμο στοιχείο αυτών των δεικτών ήταν ο υπολογισμός του επιμέρους δείκτη τοπίου Edge Contrast Ιndex, ο οποίος υπολογίζει την πίεση που ασκεί κάθε αγροτεμάχιο από τα γειτονικά του, στον υγρότοπο της Κορώνειας, Επίσης, αναπτύχθηκε κατάλληλη μεθοδολογία όπου αξιολογήθηκαν οι λειτουργίες του υγρότοπου μέσω των ιδιοτήτων του, που με τη σειρά τους εκτιμήθηκαν μέσω δεικτών από την ταξινομημένη εικόνα και επιπλέον γεωγραφικά δεδομένα. Η μεθοδολογία η οποία χρησιμοποιήθηκε τόσο για τους δείκτες πίεσης όσο και για τους δείκτες κατάστασης μπορεί να αποτελέσει ένα χρήσιμο εργαλείο στην επιλογή των κατάλληλων εναλλακτικών σεναρίων, ώστε να ληφθούν διαχειριστικά μέτρα αντιμετώπισης των περιβαλλοντικών προβλημάτων που παρουσιάζει ο υγρότοπος της Κορώνειας.
Μελέτη της επίδρασης διακριτών πηγών ρύπανσης στο τροποσφαιρικό όζον και στο ενεργειακό ισοζύγιο της ατμόσφαιρας στον ελλαδικό χώρο με χρήση παρατηρήσεων εδάφους, δορυφορικών παρατηρήσεων και 3-διάστατων μαθηματικών προσομοιώσεων
Authors: Δερμιτζάκη Ειρήνη
Published: January 2014

The current thesis focuses on the study of the influence of distinct pollution sources on the tropospheric ozone and the radiation balance of the atmosphere throughout Greece and the extended East Mediterranean region. Forest and arable areas fires and urban centers, where accumulative human activities generate pollution, can be characterized as distinct pollution sources. The study of tropospheric ozone (O3) is of great interest because it constitutes one of the main oxidants of the troposphere, it is a greenhouse gas and toxic for ecosystems. For better understanding of tropospheric ozone behavior and sources, O3 precursors, mainly, nitrogen dioxide (ΝΟ2), formaldehyde (HCHO) and carbon monoxide (CO) have been studied in parallel. The quantitative determination of the above chemical compounds was accomplished by the use of ground and satellite based observations and 3-dimensional numerical simulations using the 3-dimensional chemical - transport model, ΣΜ4. Satellite- derived data have been collected and the levels for the tropospheric columns of these trace gases have been determined together with meteorological data throughout Greece and the more extensive region of East Mediterranean. The data concern tropospheric columns of Ο3 from the satellite sensor TOMS during the period 2000-2005, of ΝΟ2 and HCHO from the satellite sensors GΟΜΔ and SCIAMACHY during the period 2000-2007, as well as data total column of CO from the satellite sensor MΟPITT during the period 2000-2008. Backward trajectories of air masses have been computed and used for the classification of satellite data and the determination of the levels of ΝΟ2, HCHO and CO for selected locations of the East Mediterranean and the contribution to the tropospheric column of Ο3 of pollution sources due to long range transport or local sources has been evaluated. The observations have been compared with the TM4 model results to evaluate the ability of the model to simulate the observed seasonality and interannual variability in the studied trace gases. The effect of intensive biomass burning events, which occurred throughout Greece during the summer of 2000 and 2007, on the levels of atmospheric pollution due to Ο3, ΝΟ2, HCHO and CO has been observed and simulated. 12 The radiative forcing of the atmosphere due to aerosols and ozone levels in the area based on TM4 simulations or on profile measurements by Lidar has been estimated.
Η αρχιτεκτονική του ιερού του Ερμή και της Αφροδίτης στην Κάτω Σύμη Βιάννου
Authors: Ζαρίφης Νικόλαος
Published: January 2014

Το ιερό του Ερμή και της Αφροδίτης στη Σύμη Βιάννου, στην Κρήτη, ιδρύθηκε στις αρχές της δεύτερης χιλιετίας π.Χ., στις νότιες πλαγιές του ορεινού όγκου της Δίκτης και λειτούργησε χωρίς διακοπή έως και την παλαιοχριστιανική εποχή, διατηρώντας την αίγλη του επί 2600 χρόνια, παρά τις θεμελιώδεις αλλαγές στη θρησκεία και στη λατρευτική πρακτική κατά την οποία προσδιορίστηκαν οκτώ κύριες και δεκαπέντε δευτερεύουσες οικοδομικές φάσεις, συνέβαλε: α. στην κατά το δυνατόν λεπτομερέστερη παρακολούθηση της αρχιτεκτονικής εξέλιξης του χώρου και στον προσδιορισμό των μετασκευών και τροποποιήσεων συγκεκριμένων κτιριακών συγκροτημάτων β. στη γραφική αποκατάσταση των καλύτερα διατηρούμενων αρχιτεκτονικών στοιχείων γ. στη διαχρονική παρακολούθηση των κατασκευαστικών μεθόδων και στην εξέταση των χρησιμοποιούμενων εκάστοτε δομικών υλικών ε. στην καταγραφή των διάσπαρτων στο χώρο αρχιτεκτονικών μελών και στον προσδιορισμό της αρχικής τους θέσης και της λειτουργίας τους στ. την εξέταση της επίδρασης του ευρύτερου περιβάλλοντος στην ίδρυση του Ιερού στη συγκεκριμένη θέση.
Η ενσωμάτωση των τεχνολογιών πληροφορίας και επικοινωνιών (ΤΠΕ) στη διδασκαλία των μαθηματικών στη δευτεροθάθμια εκπαίδευση
Authors: Κεραμιδά Κωνσταντίνα
Published: January 2014

Η ανάγκη της ενσωμάτωσης των Τεχνολογιών της Πληροφορίας και των Επικοινωνιών (ΤΠΕ) στην εκπαιδευτική διαδικασία προκύπτει από τρεις κυρίως παράγοντες, τη διαμόρφωση σχολικών εργαστηρίων με πρόσβαση στο διαδίκτυο, τη διακίνηση του διδακτικού υλικού μέσω του διαδικτύου και τη διανομή στα εκπαιδευτικά ιδρύματα σύγχρονου λογισμικού. Εντούτοις, παρουσιάζεται το αντιφατικό φαινόμενο να πραγματοποιούνται υψηλές επενδύσεις στις ΤΠΕ αλλά η εισαγωγή τους στην εκπαίδευση να υλοποιείται με συγκριτικά πολύ αργούς ρυθμούς. Στην παρούσα διδακτορική διατριβή (ΔΔ) τίθενται ερωτήματα σχετικά με τον βαθμό στον οποίο οι εκπαιδευτικοί της δευτεροβάθμιας εκπαίδευσης χρησιμοποιούν τις ΤΠΕ. Παράλληλα, διακρίνεται η χρήση των ΤΠΕ από τους εκπαιδευτικούς σε δύο τύπους, στη χρήση στον προσωπικό τους χώρο (οικία) και στη χρήση στον επαγγελματικό τους χώρο (σχολείο). Το μάθημα των μαθηματικών αποτελεί την εμπειρική μελέτη περίπτωσης της ΔΔ. Σε θεωρητικό και σε εμπειρικό επίπεδο αξιοποιείται η μεθοδολογία των υποδειγμάτων αφανών μεταβλητών και η οικοσυστημική προσέγγιση. Διερευνάται η σχέση της χρήσης των ΤΠΕ από τους εκπαιδευτικούς για προσωπικό όφελος και της χρήσης των ΤΠΕ προς όφελος των μαθητών. Επιπλέον ερευνώνται παράγοντες που επηρεάζουν την ενσωμάτωση των ΤΠΕ στην δευτεροβάθμια εκπαίδευση. Στο ερευνητικό σκέλος χρησιμοποιούνται ερωτηματολόγιο σε δείγμα 606 και ημιδομημένη συνέντευξη σε δείγμα 60 εκπαιδευτικών της επιστήμης των μαθηματικών της δευτεροβάθμιας εκπαίδευσης του Νομού Θεσσαλονίκης. Τα κυριότερα ευρήματα της παρούσας ΔΔ είναι η διαπίστωση ότι υπάρχει θετική και στατιστικά σημαντική σχέση μεταξύ της χρήσης των ΤΠΕ από τον εκπαιδευτικό κατ’ οίκον για προσωπικό του όφελος και της χρήσης των ΤΠΕ στο σχολείο από τον εκπαιδευτικό προς όφελος των μαθητών. Οι παράγοντες που προσδιορίζουν τη σχέση αυτή είναι αφενός οι φοβίες και οι προκαταλήψεις των εκπαιδευτικών για τις ΤΠΕ και αφετέρου το ίδιο το σχολικό περιβάλλον το οποίο περιλαμβάνει τις υλικοτεχνικές υποδομές και το ανθρώπινο εκπαιδευτικό δυναμικό της σχολικής μονάδας. Τα ευρήματα της διατριβής αποδεικνύουν ότι η οικολογική προσέγγιση αποτελεί ισχυρό θεωρητικό πλαίσιο για την ερμηνεία των εφαρμογών των ΤΠΕ και για τον προσδιορισμό των παραγόντων που επηρεάζουν την εισαγωγή των ΤΠΕ στη διδακτική πράξη. Επίσης, μπορούν να συμβάλλουν καθοριστικά στην επιτυχημένη ενσωμάτωση των ΤΠΕ στην εκπαίδευση, στη βελτίωση της μετάδοσης της γνώσης και στην ωφέλεια των μαθητών.
Παραλαβή και μελέτη λειτουργικών ιδιοτήτων πρωτεϊνικών υπερσυμπυκνωμάτων ρεβιθιού (Cicer arietinum L.)
Authors: Παπαλάμπρου Ευδοξία
Published: January 2014

Different wet processing methods, combining alkaline or acidic protein extraction with isoelectric precipitation or ultrafiltration, were employed to obtain a number of protein isolates from a defatted chickpea seed (var. “Thiva”) flour. Depending on the isolation method applied, the resulting protein isolates were enriched either in protein constituents belonging to the chickpea seed globulin (TpI, TUFG) or to the albumin fraction (TUFA) or contained a mixture of proteins belonging to both fractions (TUF). The differences in protein composition between the isolates, as well as the impact of the extraction conditions, were reflected in their protein solubility, surface hydrophobicity, sulphydryl group content and thermal properties. The interfacial activity and film-forming ability of the isolate protein constituents were evaluated, indicating that, in general, the composition of the isolates in terms of globulins or albumins influenced to an appreciable extent their surface properties. The method applied for isolate preparation also strongly influenced the emulsifying and emulsion stabilizing-properties, during long time ageing, of the chickpea proteins. Emulsion storage at freezing conditions resulted in extensive droplet aggregation and coalescence. Following heat treatment, on the other hand, flocculation phenomena mainly occurred, with the isolate obtained by isoelectric precipitation from an alkaline protein extract (TpI) producing emulsions that exhibited very high stability against heat coagulation. These results are attributed to compositional and possibly structural differences existing between the protein constituents of the chickpea isolates and, hence, to the number and the extent of exposure of reactive hydrophobic and sulphydryl side groups of the protein molecules. The differences in protein composition between the isolates and the impact of extraction conditions were also reflected in the onset temperature of gelation. On the other hand, the protein isolate gelling behaviour, minimum gelling concentration and water loss during gel compression, depended mainly on the method applied for isolate preparation rather than on the protein composition. In fact, as was observed from oscillatory rheometry measurements, the isolates obtained by ultrafiltration exhibited a lower gelling concentration and produced gel networks of higher elasticity, at a relatively low protein content, compared with the isolate obtained by isoelectric precipitation. On the other hand, large deformation tests revealed that the isolates obtained by ultrafiltration produced gels of a weaker network structure when compared with the isolate obtained by isoelectric precipitation, probably due to differences in the thickness of the strands that constitute the protein network. The gel solubility tests revealed a balanced interplay between the covalent and the physical interactions in the development of the gel network structure by the heat-denatured chickpea proteins.
Υποκειμενοποίηση και υποκειμενικότητα ως αποτέλεσμα διαμεσολαβητικών διαδικασιών σε συνθήκες μετανάστευσης
Authors: Κυπριανού Δέσπω
Published: January 2014

Σκοπός της έρευνας είναι η ανάδειξη στοιχείων και όψεων της υποκειμενικότητας των παιδιών πολιτισμικά διαφορετικών ομάδων σε μια χώρα υποδοχής, των κοινωνικών διαμεσολαβήσεων που τη διαμορφώνουν μέσω των υποκειμενοποιήσεων που συνεπάγονται, καθώς και των υποκειμενικών νοηματοδοτήσεων ως προς την εθνική καταγωγή και την προσωπικότητά τους. Επιπρόσθετο σκοπό αποτελεί η σύγκριση σε όλα τα πιο πάνω επίπεδα των αποτελεσμάτων σε δύο χώρες υποδοχής μεταναστών, την Ελλάδα και την Κύπρο.
Έλεγχος της μίξης κυμάτων και της δημιουργίας αργού φωτός υπό συνθήκες ηλεκτρομαγνητικά επαγώμενης διαφάνειας και ενίσχυσης χωρίς αντιστροφή πληθυσμού σε μεταλλικούς ατμούς
Authors: Πένταρης Διονύσιος
Published: January 2014

Στη παρούσα διατριβή μελετούμε την αλληλεπίδραση ατόμων αλκαλίων (νατρίου-Na και καλίου-K) με σύμφωνη πηγή ακτινοβολίας (laser). Συγκεκριμένα παρουσιάζουμε: i) Την επίδραση της καταστρεπτικής κβαντικής συμβολής (destructive quantum interference), η οποία εμφανίζεται στη διαδρομή-1, του ατομικού K υπό nsec διφωτονική διέγερση. Η καταστρεπτική κβαντική συμβολή οδηγεί στη γραμμική απόκριση των εσωτερικά παραγόμενων εντάσεων των ακτινοβολιών στις μεταβάσεις των παραγόμενων πεδίων της διαδρομής-1. Το φαινόμενο αυτό μελετάται για διάφορες τιμές των παραμέτρων: της μέγιστης έντασης της διεγείρουσας ακτινοβολίας του laser, του διφωτονικού αποσυντονισμού, της ατομικής πυκνότητας και του μήκους διάδοσης των ακτινοβολιών, όταν οι δύο από τις τρείς αυτές παραμέτρους παραμένουν σταθερές. Επίσης, μελετούμε τις προϋποθέσεις του κορεσμού της διαδρομής-1 για ισχυρότερη ένταση του εξωτερικού πεδίου laser και κατόπιν δείχνουμε ότι η διαδρομή-2, εμφανίζεται, έχοντας πρώτα κορεσθεί η διαδρομή-1, στις μικρές ατομικές πυκνότητες. Επιπρόσθετα, παρουσιάζουμε τις προϋποθέσεις επαγωγής ενός είδους ατομικής μνήμης (optical free induction memory) όταν ο παλμός laser υποστεί απότομη πτώση στο μέγιστο του (truncated pulse). ii) Τις συνθήκες εκείνες οι οποίες ευθύνονται για την εμφάνιση αξονικής ή/και κωνικής εκπομπής της διαδρομής-1, και διαδρομής-2, αντίστοιχα, για διάφορες ατομικές πυκνότητες, υπό fsec διφωτονική διέγερση του ατομικού K. iii) Την παραγωγή ακτινοβολιών από σύμφωνη παραμετρική μίξη (parametric four-wave mixing) ή και μερικώς σύμφωνο μηχανισμό όπως η ενισχυμένη αυθόρμητη εκπομπή (amplified spontaneous emission) ή υπέρ σκέδαση-Raman (stimulated hyper-Raman scattering), όταν το nsec πεδίο laser διεγείρει με δύο φωτόνια την μετάβαση 4S1/2-6S1/2, καθώς και την μετάβαση 4S1/2-7S1/2, αντίστοιχα. Εστιάζουμε κατά μείζονα λόγο τη μελέτη μας στη διαδρομή-2, στην μονόδρομη (unidirectional) και στην αμφίδρομη (bidirectional) διάδοση της ακτινοβολίας του πεδίου laser. iv) Την γέννεση της κωνικής τρίτης αρμονικής (conical third harmonic generation-THG) σε μεταλλικούς ατμούς Na και K υπό fsec διέγερση. Στη περίπτωση του Na (μέσο με κανονική διασπορά) βρίσκουμε ότι η χαρακτηριστική δακτυλοειδή δομή του κώνου της τρίτης αρμονικής οφείλεται στην επίδραση κυρίως του τανυστικού όρου πέμπτης τάξης ο οποίος σχετίζεται με την μίξη έξι κυμάτων. Ακόμα, δείχνουμε, ότι στη περίπτωση του K (μέσο με αρνητική διασπορά) η εκπομπή μακρινού πεδίου (far field emission) της κωνικής τρίτης αρμονικής, παρουσιάζει ορισμένες διαφοροποιήσεις σε σχέση με αυτή του Na. Το όλο φαινόμενο αντιμετωπίζεται φαινομενολογικά.
Μελέτη μοριακών και γενετικών δεικτών σε ασθενείς με καρκίνο του στομάχου
Authors: Καρίνα Μαρία
Published: January 2014

Η συμπληρωματική χημειοθεραπεία στον καρκίνο του στομάχου αποτελεί πρόκληση για ερευνητικές και κλινικές μελέτες σε παγκόσμιο επίπεδο. Στη μελέτη μας συμπεριλήφθηκαν 147 ασθενείς με καρκίνο στομάχου σταδίου ΙΒ-IV μετά από πλήρη χειρουργική εξαίρεση του όγκου και των περιοχικών μεταστάσεων. Οι ασθενείς τυχαιοποιήθηκαν σε δύο ομάδες και έλαβαν χημειοθεραπεία με το συνδυασμό δοσεταξέλης και πλατίνης ή καρβοπλατίνης για 6 κύκλους 3 εβδομάδων (ομάδα Α). H ομάδα Β έλαβε ενδιάμεσα και ακτινοθεραπεία (4500 cGy). Σε 67 ασθενείς της έγινε ανοσοϊστοχημική μελέτη των της έκφρασης των πρωτεϊνών EGFR, ERCC1, HER2, MET, MAP-Tau, και PTEN και εξετάστηκε η προγνωστική τους αξία ως προς την επιβίωση. Μετά από παρακολούθηση 53.7 μηνών, δεν διαπιστώθηκε διαφορά των δύο ομάδων ως προς τη συνολική και την ελεύθερη νόσου επιβίωση. Η τοξικότητα ήταν αποδεκτή και στις δύο ομάδες. Οι πιο συχνοί τύποι (βαθμού 3 και 4) τοξικότητας ήταν ουδετεροπενία (11% and 17% αντίστοιχα), εμπύρετη ουδετεροπενία (9% and 7%) και διάρροια (7% and 4%). Ασθενείς με θετική έκφραση ERCC1 είχαν στατιστικά σημαντική διαφορά ως προς την επιβίωση: DFS 33.1 vs. 11.8 μήνες, (wald p=0.016) και OS 63.2 vs. 18.8 μήνες, (wald p=0.046). Κανένας από τους υπόλοιπους μοριακούς δείκτες δεν είχε προγνωστική αξία. Τα αποτελέσματα αυτά υποδηλώνουν ότι η προσθήκη της ακτινοθεραπείας σε συμπληρωματική χημειοθεραπεία με δοσεταξέλη και πλατίνη/καρβοπλατίνη δεν έχει επίπτωση στην επιβίωση ασθενών με χειρουργηθέντα καρκίνο στομάχου. Η έκφραση της πρωτεΐνης ERCC1 και η συσχέτιση με την επιβίωση στον ΚΣ δημοσιεύεται για πρώτη φορά και αναμένονται επιβεβαιωτικές μελέτες.
Μελέτη των δίπτερων εντόμων του γένους Culicoides στην Ελλάδα
Authors: Πατακάκης Μιχαήλ
Published: January 2014

Η μελέτη των ειδών του γένους Culicoides απασχολεί τη διεθνή επιστημονική κοινότητα επειδή αυτά μεταδίδουν κυρίως στα ζώα, αλλά και στον άνθρωπο, νοσήματα που οφείλονται σε πρωτόζωα, ιούς και έλμινθες. Τα τελευταία όμως είκοσι και πλέον χρόνια, η εμφάνιση και η εξάπλωση του ιού του καταρροϊκού πυρετού του προβάτου σε διάφορα κράτη της Ευρώπης, μεταξύ των οποίων και η Ελλάδα, οδήγησε το ενδιαφέρον των επιστημόνων στη συστηματική μελέτη των ειδών του γένους Culicoides, τα οποία μεταδίδουν τον ιό του καταρροϊκού πυρετού. Αν και η ταυτοποίηση των ειδών του γένους Culicoides δεν έχει πλήρως ολοκληρωθεί σε πολλά από τα ευρωπαϊκά κράτη, ως παθογόνα είδη μέχρι σήμερα αναφέρονται διεθνώς τα συμπλέγματα (complexes) των C. imicola, C. obsoletus και το είδος C. pulicaris, επειδή μεταδίδουν τον καταρροϊκό πυρετό στα πρόβατα και την αφρικανική πανώλη στα ιπποειδή. Σκοπός της διδακτορικής διατριβής ήταν η μελέτη των ειδών του γένους Culicoides σε όλη την Ελλάδα, έτσι ώστε να αποκτηθεί η γνώση της κατανομής και της εποχιακής εμφάνισης των εντόμων, προκειμένου να ελεγχθεί ο καταρροϊκός πυρετός των προβάτων, προς όφελος της κτηνοτροφίας και της οικονομίας της χώρας μας. Στο πρώτο μέρος της διδακτορικής διατριβής γίνεται μία σύντομη βιβλιογραφική ανασκόπηση της ταξινόμησης και του ιστορικού των ειδών Culicoides που βρέθηκαν ανά τον κόσμο, της μορφολογίας, της βιολογίας, της διαιτητικής συμπεριφοράς, των εστιών αναπαραγωγής, της επίδρασης των Culicoides spp στην υγεία των ζώων και του ανθρώπου και της καταπολέμησης αυτών. Επίσης, στο πρώτο μέρος, αναφέρονται οι κλείδες ταυτοποίησης του γένους Culicoides και των συμπλεγμάτων (complexes) των Culicoides. Στο δεύτερο μέρος, που αποτελεί τη δική μας έρευνα, περιγράφονται τα υλικά που χρησιμοποιήθηκαν και οι μέθοδοι που εφαρμόσθηκαν για τη συλλογή και την επεξεργασία των Culicoides spp., καθώς και τα μορφολογικά γνωρίσματα ταυτοποίησης των ειδών Culicoides. Παρουσιάζονται τα αποτελέσματα της έρευνας και ακολουθεί η συζήτηση των αποτελεσμάτων και η εξαγωγή συμπερασμάτων. Μέρος της διατριβής έγινε στα πλαίσια ερευνητικού ευρωπαϊκού προγράμματος (No. QLK2-2000200611) και η ταυτοποίηση των Culicoides spp. πραγματοποιήθηκε στο Εργαστήριο Παρασιτολογίας του Ινστιτούτου Λοιμωδών και Παρασιτικών Νοσημάτων του Υπουργείου Γεωργίας, Αθήνα. Για τον σκοπό της έρευνας, η οποία έγινε το χρονικό διάστημα 2000 - 2007, η ηπειρωτική Ελλάδα χωρίστηκε σε 59 τετράγωνα πλευράς 50 χιλιομέτρων Χρησιμοποιήθηκαν ηλεκτρικές εντομοπαγίδες του τύπου Onderstepoort για τη συλλογή των εντόμων, τα οποία μετά από επεξεργασία ταυτοποιούνταν.
Ανάπτυξη συστημάτων εκπαίδευσης στη χρήση επιστημονικών οργάνων και χειρισμό από απόσταση
Authors: Κόζαρης Ιωάννης
Published: January 2014

Η παρούσα διατριβή ασχολείται με το πρόβλημα εξεύρεσης τρόπων εισαγωγής της πληροφορικής και ηλεκτρονικής τεχνολογίας στη χημική εκπαίδευση. Η πληροφορική και ηλεκτρονική τεχνολογία παρουσιάζουν ραγδαία εξέλιξη τις τελευταίες δεκαετίες με μεγάλο αντίκτυπο στην πρόοδο της χημικής επιστήμης. Η ραγδαία αυτή ανάπτυξη επέφερε τεράστιες αλλαγές στον οργανολογικό εξοπλισμό και στον τρόπο της μελέτης των χημικών φαινομένων. Τα συστήματα που διατίθενται εμπορικά, έχουν στόχο την παραγωγική διαδικασία ενώ είναι ακατάλληλα για εκπαιδευτική χρήση που αποσκοπεί στην διαδικασία ενώ είναι ακατάλληλα για εκπαιδευτική χρήση που αποσκοπεί στην κατανόηση των φαινομένων που εξετάζονται. Στο πλαίσιο της διατριβής οργανώθηκε και εκτελέσθηκε πειραματική εργασία που αφορά την φιλική διασύνδεση επιστημονικών οργάνων και αισθητήρων σε ηλεκτρονικό υπολογιστή, τον απομακρυσμένο έλεγχο και χειρισμό αυτών των συστημάτων. Ο σκοπός αυτής της εργασίας είναι η ανάπτυξη τεχνολογίας που να επιτρέπει την εισαγωγή ευέλικτων και κατανοητών συστημάτων που ενσωματώνουν την πληροφορική και ηλεκτρονική τεχνολογία στην εργαστηριακή εκπαίδευση των φοιτητών. Ο στόχος της εργασίας είναι η προσαρμογή της εκπαιδευτικής διαδικασίας στη σημερινή πραγματικότητα. Ο έλεγχος της αποτελεσματικότητας και της αποδοχής από τους φοιτητές έγινε με την χρήση ερωτηματολογίων των οποίων η ανάλυση δείχνει την επιτυχία της εργασίας.
Οξειδωτικά και αντιοξειδωτικά πλάσματος - εργαστηριακή και κλινική διερεύνηση
Authors: Δελημάρης Ιωάννης
Published: January 2014

ΕΙΣΑΓΩΓΗ-ΣΚΟΠΟΣ: Το οξειδωτικό stress ενέχεται στην παθοβιοχημεία πολλών ασθενειών. Ο σκοπός της παρούσας μελέτης ήταν η εκτίμηση του οξειδωτικού stress σε ασθενείς με: α) αγγειοπάθεια β) καρκίνο του μαστού ή των ωοθηκών μέσω του προσδιορισμού δεικτών του οξειδωτικού status καθώς και η εκτίμηση της πιθανής κλινικής τους σημασίας. ΥΛΙΚΑ ΚΑΙ ΜΕΘΟΔΟΙ: Η μελέτη διεξήχθηκε σε : α) 50 ασθενείς με αγγειοπάθεια και 50 μάρτυρες. Το οξειδωτικό stress εκτιμήθηκε μέσω της επαγόμενης από χαλκό λιπιδικής υπεροξείδωσης, η οποία προσδιορίζεται με τις παραμέτρους «λανθάνων χρόνος» (t LAG) και «ρυθμός ανόδου» (RA), του προσδιορισμού της ολικής αντιοξειδωτικής κατάστασης (TAS) και αντιοξειδωτικών του ορού (αλβουμίνης, ουρικού οξέος, τρανσφερρίνη, χολερυθρίνη). Επίσης, μετρήθηκε η ολική, LDL και HDL χοληστερόλη β) 32 ασθενείς με καρκίνο του μαστού ή των ωοθηκών και 30 μάρτυρες. Το οξειδωτικό stress εκτιμήθηκε μέσω της επαγόμενης από χαλκό λιπιδικής υπεροξείδωσης και του προσδιορισμού των οξειδωμένων LDL (oxLDL) καθώς και των αντι-oxLDL αυτοαντισωμάτων. Επίσης, μετρήθηκε η ολική, LDL και HDL χοληστερόλη. ΑΠΟΤΕΛΕΣΜΑΤΑ: Τα αποτελέσματα έδειξαν: α) ελάττωση του t LAG και των επιπέδων της αλβουμίνης στους ασθενείς συγκριτικά με τους μάρτυρες. Ο t LAG είχε αρνητική συχέτιση με τον RA τόσο στους ασθενείς όσο και στους μάρτυρες. Ο RA και η LDL χοληστερόλη δε διέφεραν μεταξύ των 2 ομάδων. Η HDL χοληστερόλη ήταν ελαττωμένη στους ασθενείς συγκριτικά με τους μάρτυρες, ενώ τα χαμηλά επίπεδα της αλβουμίνης συσχετίζονται με αυξημένο κίνδυνο εμφάνισης αγγειοπάθειας β) αυξημένα επίπεδα oxLDL μεταξύ των ασθενών με καρκίνο του μαστού και των ωοθηκών συγκριτικά με τους μάρτυρες. Επιπρόσθετα, στους ασθενείς με καρκίνο του μαστού, η ολική χοληστερόλη, η LDL χοληστερόλη, τα αντι-oxLDL αντισώματα και ο RA ήταν σε αυξημένα επίπεδα συγκριτικά με τους μάρτυρες, ενώ τα υψηλά επίπεδα oxLDL στον ορό συσχετίζονται με αυξημένο κίνδυνο εμφάνισης καρκίνου του μαστού ή των ωοθηκών. ΣΥΜΠΕΡΑΣΜΑΤΑ: Τα αποτελέσματα υποστηρίζουν τη συμμετοχή του οξειδωτικού stress στην περιφερική αγγειοπάθεια και στον καρκίνο του μαστού ή των ωοθηκών. Αυξημένη λιπιδική υπεροξείδωση in vitro και χαμηλά επίπεδα αλβουμίνης βρέθηκαν στους ασθενείς με αγγειοπάθεια, ενώ σημαντική συσχέτιση μεταξύ των επιπέδων oxLDL και κακοήθειας βρέθηκε στους ασθενείς με καρκίνο του μαστού ή των ωοθηκών.